അപകടങ്ങളൊഴിയാതെ എം.സി റോഡ് കൊട്ടാരക്കര: എം.സി റോഡിലെ അപകടങ്ങളൊഴിയുന്നില്ല. വെളിച്ചക്കുറവും റോഡിലേക്കിറക്കിയുള്ള വാഹന പാര്ക്കിംഗമാണ് അപകടങ്ങള്ക്കുള്ള പ്രധാന കാരണം. റോഡരികില് നിറുത്തിയിട്ടിരുന്ന ലോറികള്ക്ക് പിന്നില് വാഹനം ഇടിച്ചുകയറി രണ്ടാഴ്ചയ്ക്കുള്ളില് മരിച്ചത് രണ്ടുപേര്. പരിക്കേറ്റ് ഗുരുതരാവസ്ഥയില് ആശുപത്രിയില് കഴിയുന്നവരുമുണ്ട്. കുളക്കട പുത്തൂര്മുക്കില് ലോറിയ്ക്ക് പിന്നിലിടിച്ച് സ്കൂട്ടര് യാത്രികനായ ചെങ്ങന്നൂര് വെണ്മണി പ്ളാവിള കിഴക്കതില് കെ.വിജയന്49 മരിച്ചു. 14ന് പുലര്ച്ചെ മൈലത്ത് നിറുത്തിയിട്ട ലോറിയ്ക്ക് പിന്നിലേക്ക് ബൈക്ക് ഇടിച്ചുകയറി യുവാവ് മരിച്ചിരുന്നു. ഒന്നര മാസത്തിനുള്ളില് കൊട്ടാരക്കര മേഖലയില് 25 അപകടങ്ങളാണ് നടന്നത്. ഒട്ടേറെ ജീവനുകള് പൊലിഞ്ഞു. ഗുരുതര പരിക്കുകളോടെ ആശുപത്രിയില് ജീവനുവേണ്ടി പിടയുന്നവരുമുണ്ട്. തെരുവ് വിളക്കുകള് കത്തുന്നില്ല എം.സി റോഡിലടക്കം തെരുവ് വിളക്കുകള് കത്തുന്നില്ല. വെളിച്ചക്കുറവുമൂലം അപകടങ്ങളേറിയിട്ടും അധികൃതര് വേണ്ടത്ര ശ്രദ്ധിക്കുന്നില്ല . എം.സി റോഡും കൊല്ലംതിരുമംഗലം ദേശീയ പാതയും സംഗമിക്കുന്ന സുപ്രധാന പട്ടണത്തില് അപകടങ്ങളുടെ തോത് വര്ദ്ധിക്കുമ്ബോഴും അധികൃതര് ഇത് ഗൗരവത്തിലെടുത്തിട്ടില്ല. എം.സി റോഡിലെ കുളക്കടയും മൈലവും വാളകവും മുന്പ് അപകട പരമ്ബരകളുള്ള ഭാഗങ്ങളായിരുന്നു. അപകടങ്ങളൊഴിവാക്കാന് ഒട്ടേറെ നിര്ദ്ദേശങ്ങള് ചര്ച്ച ചെയ്ത യോഗങ്ങള് നടന്നെങ്കിലും തീരുമാനങ്ങള് ഫലപ്രാപ്തിയിലെത്തിയിരുന്നില്ല. ഇടക്കാലത്ത് അപകടങ്ങള് ഒഴിഞ്ഞതിന്റെ ആശ്വാസമുണ്ടായിരുന്നു. എന്നാലിപ്പോള് പഴയതിലും കൂടുതല് അപകടങ്ങള് നടക്കുന്ന മേഖലയായി ഇവിടം മാറുകയാണ്. പൊലീസ് ഇടപെടണം രാത്രിയില് റോഡിന്റെ ടാറിംഗ് വിട്ട് വാഹനങ്ങള് പാര്ക്കിംഗ് നടത്തേണ്ടത് അനിവാര്യമാണ്. റോഡില് നിറുത്തിയിട്ടിരിക്കുന്ന വാഹനങ്ങള് കാണാതെ പുറകിലൂടെ വന്ന് ഇടിച്ചുകയറുന്ന അപകടങ്ങള് ഏറിവരുന്ന സ്ഥിതിയ്ക് ഇക്കാര്യത്തില് പൊലീസ് ഗൗരവമായി ഇടപെടണമെന്നാണ് പൊതു ആവശ്യം. ദീര്ഘദൂരം സഞ്ചരിക്കുന്ന ലോറികളാണ് അധികവും രാത്രിയില് റോഡില് പാര്ക്ക് ചെയ്യുന്നത്.